【戰況R7】狂爆38倍起孖!丁仔話自己都嚇一驚~
2024年04月14日 15:38
東網電視
更多新聞短片
今日頭場贏「同得威」嘅榜尾練馬師丁冠豪,再憑另一匹新馬起個孖返來!第6場四班田草1200米,佢匹初出馬「魯班精神」冷到38倍,但其實佢最新一課閘係同頭場跑第2的新馬賽擂台躉「超力量」埋Q,結果「魯班精神」幾乎全程同放頭馬「佳運發」纏鬥,不停內閃搞到班德禮舞龍咁舞,但到最後Fight back爆大冷返來,跑第3、4名則為後上的「揚揚大道」及鄭俊偉的「新力」。
丁冠豪差唔多成年未試過起孖,亦都有近一年未有捧盃,今場一次過搞掂晒喇,而贏到今季第6W嘅丁冠豪,話賽前信心唔算太大,因為隻馬即使試閘好,但只係同啲兩歲馬試,賽前覺得隻馬會跑得近,但贏馬就真係驚喜,佢話隻馬係有鬥心,原本覺得跑1200米可算嫌短,但依定可能都係啱路程,只係之後應該跑1400米,至於隻馬初期試閘唔集中,最後一課閘用眼罩就好咗好多。
第7場賽果:6-9-3-12
二重彩賽果:6-9(最後賠率377)